**ДО**

**ОБЩИНСКИ СЪВЕТ - РУСЕ**

**П Р Е Д Л О Ж Е Н И Е**

**ОТ ПЛАМЕН СТОИЛОВ -**

**КМЕТ НА ОБЩИНА РУСЕ**

**Относно:** Приемане на Наредба за изменение и допълнение на Наредба № 16, на Общински съвет - Русе, за определянето и администрирането на местните такси, цени на услуги и права на територията на Община Русе.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

На 15.06.2016 г. е проведено заседание на Държавна приемателна комисия (ДПК), със задача да установи, съобразно правилата и нормите, регламентирани в Наредба № 2 / 31.07.2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти (издадена от Министъра на регионалното развитие и благоустройството, обн. ДВ, бр. 72 / 15.08.2003 г.), изпълнението на строително-монтажните работи и функционалната пригодност съобразно издадено разрешение за строеж за изграждане на „Обществен паркинг в съществуващи подземни нива на Театрален комплекс – гр. Русе“. Същият е общинска собственост и ще разполага с шестдесет паркоместа, организирани на две подземни нива, с тридесет паркоместа на всяко ниво. Чрез функционирането на подземния паркинг се цели подобряване на условията за паркиране в Централната градска част на гр. Русе. Услугата за паркиране на моторни превозни средства в „Обществения паркинг в съществуващи подземни нива на Театрален комплекс – гр. Русе“ ще бъде достъпна за гостите и гражданите на гр. Русе, като потребяването й ще бъде обусловено от заплащане на цена, определена от Общински съвет - Русе. Освен цена за паркиране на моторни превозни средства за един час, с предлаганата Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, се предлага да бъдат установени още цена за паркиране на моторни превозни средства за една нощувка (обхващаща периода от 18:00 часа до 08:00 часа на следващия ден) и цена за паркиране на моторни превозни средства за едно денонощие (за срок от двадесет и четири часа). Цените са определени така, че да осигурят по-ефективната експлоатация на съоръжението, като натоварването да не бъде само през делничните дни, в рамките на

работното време. Предвижда се подземният паркинг да работи при денонощен режим

на работа. С оглед естеството и предназначението на обекта, „Общественият паркинг в съществуващи подземни нива на Театрален комплекс – гр. Русе“ не попада в хипотезите на чл. 99, ал. 1 от Закона за движението по пътищата или на чл. 6, ал. 3 от Закона за местните данъци и такси (ЗМДТ).

Съгласно чл. 9 ЗМДТ, в компетентността на Общински съвет – Русе е вменено правомощие да приема Наредба за определянето и администрирането на местните такси и цени на услуги. На основание чл. 6, ал. 2 ЗМДТ, за всички услуги и права, предоставяни от Общината, с изключение на тези по чл. 6, ал. 1 ЗМДТ, Общинският съвет определя цена. Предлаганите цени на услугата за паркиране на моторни превозни средства в „Обществен паркинг в съществуващи подземни нива на Театрален комплекс – гр. Русе“, са установени след извършени финансови анализи, при съобразяване на необходимите за реализация на съответната услуга разходи за труд и материали, при 75% заетост на обособените места за паркиране. Съгласно чл. 55, ал. 3 от Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, цените на услугите и правата могат да надвишават тяхната себестойност.

Целите, които се поставят с предлаганата Наредбата за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе са насочени към:

- справедливо и целесъобразно определяне на цените на услугата, предоставяна на гражданите и гостите на гр. Русе, за паркиране на моторни превозни средства в „Обществен паркинг в съществуващи подземни нива на Театрален комплекс – гр. Русе“, при спазване на принципите на равнопоставеност, обоснованост, стабилност, публичност и съгласуваност;

- възстановяване на разходите на Община Русе по предоставяне на услугата за паркиране на моторни превозни средства в „Обществен паркинг в съществуващи подземни нива на Театрален комплекс – гр. Русе“.

За предоставяне на услугата по паркиране на моторни превозни средства в „Обществен паркинг в съществуващи подземни нива на Театрален комплекс – гр. Русе“, не се предвижда използването на допълнителни средства от бюджета на Община Русе.

В следствие приемането на Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе, се очаква да се увеличат приходите в общинския бюджет, от събраните цени за потребената услуга за паркиране на моторни превозни средства във въведения в експлоатация и функциониращ „Обществен паркинг в съществуващи подземни нива на Театрален комплекс – гр. Русе“.

Не беше установено настоящият проект на Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе да противоречи на правото на Европейския съюз. Предлаганата наредба е подзаконов нормативен акт, приемането на който, е от изключителната компетентност на Общинския съвет, като колективен орган на местно самоуправление, установена в чл. 6, ал. 2, във връзка с чл. 9 от ЗМДТ. Съответствието на предлагания подзаконов нормативен акт с правото на Европейския съюз е обусловено от синхронизирането на действащото българско законодателство (в частност на ЗМДТ) с обективната рамка на правото на Европейския съюз, относима към регулирането на конкретния вид обществени отношения.

Предвид гореизложеното, на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общински съвет – Русе да вземе следното,

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 6, ал. 2 и чл. 9 от Закона за местните данъци и такси (ЗМДТ), и чл. 79 от Административно-процесуалния кодекс (АПК), Общински съвет - Русе реши:

**Приема Наредба за допълнение на Наредба № 16, на Общински съвет - гр. Русе, за определянето и администрирането на местните такси, цени на услуги и права на територията на Община Русе.**

**Приложения:** 1. Проект на Наредба за допълнение на Наредба № 16, на Общински съвет – Русе, за определянето и администрирането на местните такси, цени на услуги и права на територията на Община Русе,

2. Анализни цени на услугата за паркиране на моторни превозни средства в „Обществен паркинг в съществуващи подземни нива на Театрален комплекс – гр. Русе“.

**Вносител:**

**ПЛАМЕН СТОИЛОВ**

*Кмет на Община Русе*

**Предложил:**

**НАТАЛИЯ КРЪСТЕВА**

*Зам.-Кмет на Община Русе*

**Съгласували:**

**ЕМИЛИЯ ПЕНЕВА**

Директор на дирекция „ФСД“

**СОНЯ СТАНЧЕВА**

Директор на дирекция „ПД“

**СТАМЕН САВОВ**

Директор на ОП “Комунални дейности“

**АЛЕКСАНДЪР СТЕФАНОВ**

Старши юрисконсулт в отдел „ПНО“

**Изготвил:**

**КАМЕН ДИМИТРОВ**

Началник отдел „Паркинги“

ПРОЕКТ

**Н А Р Е Д Б А**

**за допълнение на**

**Наредба № 16, на Общински съвет - Русе, за определянето и администрирането на местните такси, цени на услуги и права на територията на Община Русе**

**Параграф единствен.**

**В Глава III, чл. 59, ал. 1, се създава нова т. „61а“ със следното съдържание:**

За паркиране на моторни превозни средства на Обществения паркинг в съществуващи подземни нива на Театрален комплекс – гр. Русе, се определят цени, както следва:

а) За 1/един/ час в периода 08.00-18.00 ч. – 1,00 лв.;

б) За 1/един/ час в периода от 18:00 часа до 08:00 часа – 0,50 лв.;

в) За 1/едно/ денонощие (от двадесет и четири часа) – 12,00 лв.

Дължимата сума се изчислява при всеки започнат 1/един/ час.

ЗАКЛЮЧИТЕЛНА РАЗПОРЕДБА

§ 1. Тази наредба е приета на основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 6, ал. 2 и чл. 9 от Закона за местните данъци и такси (ЗМДТ), и чл. 79 от Административно-процесуалния кодекс (АПК), и влиза в сила от момента на разгласяването й чрез публикуване на интернет-страницата на Общински съвет - Русе, съгласно чл. 78, ал. 3 АПК.

**ПРЕДСЕДАТЕЛ:**

**(чл.-кор., проф. дтн ХРИСТО БЕЛОЕВ)**

**Анализ цени на услугата за паркиране на МПС в „Обществен паркинг в съществуващи подземни нива на Театрален комплекс – гр. Русе”**

1. Постоянни разходи свързани с издръжката на обект „Обществен паркинг в съществуващи подземни нива на Театрален комплекс – гр. Русе”, съгласно Таблица 1, при пълна заетост на обособените места за паркиране.

|  |  |  |  |  |  |
| --- | --- | --- | --- | --- | --- |
| **Таблица 1** |  |  |  |  |  |
| **Разходи** | **За 1/една/ година за 60 места в лв.** | **За 1/един/ месец за 60 места в лв.** | **За 1/един/ ден за 60 места в лв.** | **За 1/един/ час за 60 места в лв.** | **За 1/едно/ място за 1/час/ в лв.** |
| **Заплати на пресонал, нает по труд и служ правоотношения** | **41230,00** | **3435,83** | **112,96** | **4,71** | **0,08** |
| **Задължителни осиг вноски от работодател** | **7462,63** | **621,89** | **20,45** | **0,85** | **0,01** |
| **Постелен инвентар и раб облекло** | **1250,00** | **104,17** | **3,42** | **0,14** | **0,00** |
| **Материали** | **5000,00** | **416,67** | **13,70** | **0,57** | **0,01** |
| **Вода, горива и енергия** | **120000,00** | **10000,00** | **328,77** | **13,70** | **0,23** |
| **Р-ди за външни услуги** | **12000,00** | **1000,00** | **32,88** | **1,37** | **0,02** |
| **Други разходи за СБКО** | **1020,00** | **85,00** | **2,79** | **0,12** | **0,00** |
| **ВСИЧКО РАЗХОДИ** | **187962,63** | **15663,55** | **514,97** | **21,46** | **0,36** |

Забележка:

- Разходите за заплати и работно облекло се отнасят за 5 /пет/ работника

- Разходи за външни услуги - СОД, инкасо, поддръжка на паркинг система, фискални устройства, асансьор, видеонаблюдение, пожароизвестяване, почистване

- Разходи за материали – консумативи за паркинг система и фискални устройства, хигиенни и почистващи препарати за сервизни помещения

1. Постоянни разходи за 1/едно/ място в зависимост от заетостта и часовия интервал на използване, съгласно Таблица 2.

|  |  |  |  |  |
| --- | --- | --- | --- | --- |
| **Таблица 2** |  |  |  |  |
| **Разходи за 1/едно/ място според натовареността в лв.** | **100% заетост на местата** | **75% заетост на местата** | **50% заетост на местата** | **25% заетост на местата** |
| **1/един/ час** | **0,36** | **0,48** | **0,72** | **1,44** |
| **10/десет/ часа 08.00-18.00** | **3,60** | **4,80** | **7,20** | **14,40** |
| **14/четеринадесет/ часа 18.00-08.00** | **5,04** | **6,72** | **10,08** | **20,16** |
| **24 часа** | **8,64** | **11,52** | **17,28** | **34,56** |

1. От ежемесечните отчети на Общинско предприятие „Комунални дейности”, свързани с обслужването на зоните за кратковременно платено паркиране (ЗКП) приети с решение на Общински съвет – гр. Русе, може да се направи извода, че използването на платените места в ЗКП в работно време е приблизително 50 % при цена за 1/един/ час престой – 1.00 лв.. С цел стимулиране използването на местата извън работно време и повишаване на заетостта, следва да се предложи преференциална цена за паркиране през нощта и за по-дълъг период от време.
2. Необходимо е да се вземе под внимание и това, че монтирания в обекта разплащателен автомат има възможност за работа с монети с номинал 50/петдесет/ стотинки и 1/един/ лв., както и с банкноти с номинал 2/два/ лв., 5/пет/ лв., 10/десет/ лв. и 20/двадесет/ лв.